Aalborg Stiftstidende, 1841-07-23
Den i Toulouse herskende Misfornøielse med den nye Præfect, Mahuls Personlighed og med de forhadte Forholdsregler, han var kaldet til at sætte igjennem og som han paaskyndede saa meget mere hensynsløst, som Regjeringen havde billiget hans Opførsel, har foranlediget de der begaaede Uordener, der imidlertid have taget en uventet Vending. Moniteuren af 15de Juli publicerer en kgl. Ordonants, som kalder Mahul tilbage fra hans Præfectur. Om de Grunde, som have motiveret denne Tilbagekaldelse og om de sidste Dages Begivenheder beretter det officielle Blad ligelydende med andre Journaler følgende: "De Uroligheder, som vare udbrudte i Byen Toulouse, syntes endt den 9de og 10de. Den 11te, en Søndag, forefaldt ingen Uordener. Præfecten, Generalprocureuren, den commanderende Generallieutenant for Divisionen og den commanderende General i Departementet, havde med Fasthed gjort deres Pligt. Man kan ikke tildeele Troppernes Holdning og taalmodige Energie for megen Roes. Mandag Eftermiddag Kl. 4, udbrød pludselig en alvorlig Emeute; talrige Hob droge igjennem Gaderne; Barricader opkastedes. Midt under denne Bevægelse begav det provisoriske Municipalitet tilligemed Nationalgadens Officerer sig til Præfecten, og forlangte, at Nationalgaden skulde kaldes sammen. Præfecten samtykkede; Hobene adsplittedes. Men om Morgenen den 13de viiste sig nye Symptommer til Uordener. Nu fattede, Præfecten den Beslutning at forlade Staden og nedlagde Kl. 2 sit Embede i et Præfecturraads Hænder. Depechet fra igaar Kl. 4 1/2 Eftermd., som ere indtrufne idag, berette at Opstanden har lagt sig paa alle Puncter. Hr. Mahuhar, idet han fjernede sig, begaaet en stor Feil. Han har forglemt, at det er den første Pligt for en Embedsmand, der er beklædt med Kongens Tillid, at blive paa sin Post, for at forsvare Lovene og opretholde Regjeringens Anseelse. En kgl. Ordonnants har befalet hans Tilbagekaldelse. Regjeringen har truffet Forholdsregler til igjen at oprette Lovenes Herredømme i Toulouse. Deres stadige Fuldbyrdelse er Selskabets første Jnteresse som Regjeringens første Pligt, og den vil vide at opfylde dem. - Man tvivler ikke om, at Ma huls Tilbagekaldelse, fuldkommen vil berolige Gemytterne. At han nedlagde Præfecturet grundede sig ei i Mangel paa personligt Mod, men i Frygt for, at det skulde komme til videre blodigt Sammenstød mellem Tropperne og Jnsurgenterne. Han har ikke følt sig den Opgave voxen, at tilveiebringe Rolighed, da han lige fra sin Ankomst havde staaet i et spændt Forhold til Municipalitetet og Nationalgaden. At han under disse Omstændigheder nedlagde sin Post, vil neppe kunne dadles. Som Beviis paa, hvor stor Jndvirkning Mahuls Personlighed har havt paa disse Uroligheder, anfører man den af den commanderende Generallieutenant og Hr. Plougoulm i det Øieblik udstedte Proclamation, da Præfecten afreiste; den indeholder blot de Ord: "Enhver Grund til Uordener maa ophøre; Præfecten forlader i dette Øieblik Toulouse." - Baron Duval er udnævnt til overordentlig Regjeringscommissair i Toulouse. Man paastaaer at han hemmelig har faaet Ordre til at opløse Municipalitetsraadet i Toulouse og til at erklære Byen i Beleiringstilstand, saafremt Urolighederne gjentages. - Jblandt de mange parisiske Rygter fortjener dette at omtales, at der i de tunesiske Farvande skal have fundet en Conflict Sted mellem de franske og engelske Krigskibe. Noget nærmere herom ved man imidlertid ikke.